Diari Oficial de la Generalitat Valenciana


Sumari del DOGV 725, del 17-12-1987 (1987/810183)

ORDRE de 9 de desembre de 1987, de la Conselleria de Treball i Seguretat Social, per la qual es convoquen ajudes per a pal.liar la desocupació agrícola.
--------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/12/09/(1)/dof/vci/html**

### Dades del document

Número de DOGV
:   725

Data del DOGV
:   17-12-1987

Secció del DOGV
:   DISPOSICIONS GENERALS

Número del document
:   1987/810183


Data del document
:   09-12-1987

Organisme emissor
:   Conselleria de Treball i Seguretat Social

Tipus de document
:   Ordre

Ordre de 9 de desembre de 1987, de la Conselleria de Treball i Seguretat Social, per la qual es convoquen ajudes per a pal.liar la desocupació agrícola.  
La Conselleria de Treball i Seguretat Social ha adoptat una sèrie de mesures de foment d'ocupació en determinades comarques de la Comunitat Valenciana afectades per les tempestes de granís del mes d?octubre de 1987.  
Aquestes mesures s'instrumenten a través d'ajudes regulades en diferents disposicions de la Conselleria de Treball i Seguretat Social i dirigides a diverses comarques afectades, la finalitat última de les quals és fomentar l?ocupació per als treballadors agrícoles afectats a través de treballs d'utilitat social.  
Aquesta Ordre circumscriveix les ajudes als municipis afectats que es determinen en la disposició addicional única, les produccions citrícola i de raïm de taula dels quals han estat afectades per les tempestes de granís ocorregudes en la primera setmana del mes d'octubre, sense perjudici d'aquelles altres ajudes que puguen arbitrar, complementàries o independents d'aquestes, altres Administracions Públiques, amb les, quals es coordinaran, pel que, en virtut d?això,  
ORDENE:  
Article 1  
S'estableix una línia d'ajudes perquè els Ajuntaments dels municipis afectats adopten mesures urgents que actuen sobre la desocupació agrària que, davant els danys ocasionats a les collites de cítrics i de raïm de taula, suposarà la reducció substancial en el nombre de jornals que aquestes produccions generen normalment.  
La dotació pressupostària es fixa en quinze milions de pessetes.  
Article 2  
Les ajudes consistiran en subvencions a la realització d'obres i serveis d'utilitat social que, en règim de gestió directa, duguen a terme els Ajuntaments dels Municipis afectats i per a la qual cosa es contracte a treballadors agraris que figuren en el cens municipal de desocupats agraris, i inscrits com a tals en les Oficines de Col·locació de l'INEM.  
La quantia de les subvencions anirà destinada al finançament del 90% del cost de mà d'obra i materials emprats en les obres i els serveis indicats al paràgraf primer.  
Excepcionalment, el finançament podrà contemplar el cent per cent del cost assenyalat en el paràgraf segon.  
Article 3  
Les actuacions a què fa referència l'article anterior hauran de destinar, almenys, el 70% de les despeses que aquestes actuacions generen, a la contractació del personal al·ludit en aquest article.  
Article 4  
A fi d'acollir-s'hi les Corporacions Locals dels Municipis afectats hauran de fer la sol·licitar-ho en les Direccions Territorials de la Conselleria de Treball i Seguretat Social, amb la formalització del model de sol·licitud que figura en l?annex número 1.  
El termini de presentació de sol·licituds finalitzarà el dia 31 de desembre de 1987.  
Article 5  
Després que la Direcció General d?Ocupació i Cooperació haja rebut l'expedient, farà l'estudi detallat de les memòries presentades i dictarà Resolució accedint, en tot o en part, o denegant, els beneficis sol·licitats.  
Prèviament, en podrà demanar els informes complementaris que considere oportuns.  
La Resolució dictada es notificarà a la Corporació Local sol·licitant, i se?n trametrà còpia a les Direccions Territorials de la Conselleria de Treball i Seguretat Social per al seu coneixement.  
Article 6  
Per tal de fer el pagament de la subvenció, tenint en compte que aquest quedarà demorat a la formalització dels contractes del personal esmentat en l'article 2, hom s?ajustarà al procediment següent:  
1. Amb caràcter previ, la Corporació Local sol·licitant trametrà a la Direcció General d'Ocupació i Cooperació, la relació de treballadors participants en l'actuació subvencionada, visada per les Organitzacions Sindicals més representatives de la Localitat; aquesta relació s?adjuntarà a la documentació existent en l?expedient.  
2. El 75% de la subvenció concedida es lliurarà quan es rebran en la Direcció General d'Ocupació i Cooperació les còpies dels contractes formalitzats del personal inclós en la relació esmentada en el punt anterior, havent d'adjuntar-s'hi còpies dels comunicats d'alta en Seguretat Social corresponents.  
3. El 25% restant requerirà per al seu lliurament l'aportació de certificat de final d'obra o serveis i dels justificants de l'abonament dels jornals per la Corporació Local, i també les còpies dels comunicats de baixa en la Seguretat Social corresponents.  
Article 7  
Els Serveis Tècnics de la Conselleria de Treball i Seguretat Social inspeccionaran les obres i els serveis realitzats a l?empara d'aquesta norma a fi de comprovar-hi llur adequació.  
DISPOSICIO ADDICIONAL  
En relació a l'article primer es declaren d'actuació preferent els municipis següents:  
De la província de València, el municipi d'Alginet afectat en la seua producció d'agris per les tempestes esmentades.  
De la província d'Alacant, la comarca del Baix Vinalopó i en particular els municipis de Novelda, Monforte del Cid, Agost, Hondón de las Nieves i Aspe, dedicats a la producció de raïm de taula.  
DISPOSICIO FINAL  
Aquesta Ordre vigirà el mateix dia de la publicació en el Diari Oficial de la Generalitat Valenciana.  
València, 9 de desembre de 1987.  
El Conseller de Treball i Seguretat Social,  
MIQUEL DOMENECH I PASTOR  
ANNEX  
Documentació de les propostes d'obres. Especificació de les dades de l'obra que la corporació local presenta a fi de sol·licitar les ajudes  
1. Localització de l'obra   
2. Caracterització   
 2.1 Denominació del projecte   
 2.2 Objectiu   
 2.3 Data prevista d'inici i acabament   
 Duració en setmanes   
3. Nombre de treballadors necessaris per a la realització de l'obra o servei   
 3.1 Salari brut   
 3.2 Import mà d'obra   
4. Cost total de l'obra o el servei   
 Materials i maquinària   
 Salaris   
 Seguretat Social   
 Transport   
 Altres   
5. Quantia total de la subvenció sol·licitada   
 , de/d de 198   
 L?ALCALDE  
1.A Memòria o projecte de l'obra o servei a realitzar.  
1.B Relació i documentació dels treballadors a contractar.  
1.C Pressupost total de l'obra o servei.  
IL·LM. SR. DIRECTOR GENERAL D'OCUPACIO I COOPERACIO


Còpia Permalink ELI